फिल्मों की कारोबारी दुनिया भी धर्मेंद्र की वापसी को अच्छा मान रही है। ट्रेड एक्सपर्ट विनोद मीरानी के अनुसार, धर्मेंद्र का अपना दर्शक वर्ग है, लेकिन उनको अपने लिए फिल्में चुनने में सावधानी बरतनी होगी। वह अमिताभ की बात को लेकर कहते है, अमिताभ लगातार काम कर रहे है, जबकि धर्मेंद्र एक ब्रेक के बाद ताजगी के साथ आए है। वह इस दलील से सहमत है कि धर्मेंद्र उन लोगों के लिए विकल्प हो सकते हैं, जो अमिताभ बच्चन को कास्ट नही कर पाते।